CELEX: 62015TN0531
Language: lt
Date: 2015-09-11 00:00:00
Title: Byla T-531/15: 2015 m. rugsėjo 11 d. pareikštas ieškinys byloje Coveris Rigid (Auneau) France/Komisija

7.12.2015   
            
            
               LT
            
            
               Europos Sąjungos oficialusis leidinys
            
            
               C 406/34
            
         2015 m. rugsėjo 11 d. pareikštas ieškinys byloje Coveris Rigid (Auneau) France/Komisija
   
   (Byla T-531/15)
   (2015/C 406/34)
   Proceso kalba: anglų
   
      Šalys
   
   
      Ieškovė: Coveris Rigid (Auneau) France (Auneau, Prancūzija), atstovaujama advokatų H. Meyer-Lindemann, C. Graf York von Wartenburg ir L. Titze
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 1 straipsnio 5 dalį tiek, kiek joje konstatuota, kad ieškovė pažeidė SESV 101 straipsnį, nes Komisijos sprendimo 1 straipsnio 5 dalies d punkte nurodytu laikotarpiu dalyvavo darant vieną tęstinį pažeidimą Prancūzijos teritorijoje, kurį sudaro keli atskiri pažeidimai mažmeniniams maisto produktams pakuoti skirtų putų padėkliukų sektoriuje, ir
            
         
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 2 straipsnio 5 dalį tiek, kiek joje nurodyta, kad ieškovei skiriama 4 7 56  000 EUR bauda, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su tuo, kad Komisija neteisingai taikė asmeninės atsakomybės principą nuspręsdama, kad Coveris atsakinga už tariamą dalyvavimą darant vieną tęstinį pažeidimą mažmeniniams maisto produktams pakuoti skirtų putų padėkliukų sektoriuje Prancūzijoje. Išskirtinės bylos aplinkybės pateisino holistinio požiūrio taikymą dviem ONO Packaging vadovybės išpirkimo sandorio dalims arba ekonominio tęstinumo principo taikymą su turto perdavimu susijusiai sandorio daliai. Atsižvelgiant į tai, negalima Coveris laikyti atsakingos už tariamą pažeidimą.
            
         
               2.
            
            
               Antrasis ieškinio pagrindas susijęs su tuo, kad Komisija pažeidė vienodo požiūrio principą, nes atskyrė su turto perdavimu susijusią ONO Packaging vadovybės išpirkimo sandorio dalį ir su akcijų perdavimu susijusią ONO Packaging vadovybės išpirkimo sandorio dalį ir atitinkamai padalijo atsakomybę juridiniams asmenims (t. y. Coveris ir ONO Packaging Portugal SA), kurie priklauso atskiroms įmonėms, priskirdama atsakomybę už tariamus pažeidimus, įvykdytus vienos, tos pačios įmonės, kuri po vadovybės išpirkimo sandorio liko nepaliesta.